সাইন্টিফিক আমেরিকান

সাইন্টিফিক আমেরিকান একটি মার্কিন জনপ্রিয় বিজ্ঞান সাময়িকী যা ১৮৪৫ সালের ২৮ আগস্ট থেকে নিয়মিত প্রকাশিত হচ্ছে। প্রথমে সাপ্তাহিক হিসেবে শুরু হলেও পরবর্তীকালে এটি মাসিক ভিত্তিতে প্রকাশিত হতে শুরু করে এবং এখনও সেভাবেই প্রকাশিত হচ্ছে। এটি মার্কিন যুক্তরাষ্ট্রের সবচেয়ে প্রাচীন পত্রিকা যা নিয়মিত প্রকাশিত হচ্ছে। এটি পাঠকদের কাছে নব নব আবিষ্কার এবং উদ্ভাবনমূলক গবেষণার তথ্য পরিবেশন করে থাকে।

সমগ্র দুনিয়ার বিজ্ঞানপ্রিয় মানুষের কাছে এটি নিয়মিত বিজ্ঞান ও প্রযুক্তি জগতের খবরাখবর তুলে ধরে। পত্রিকাটির প্রবন্ধগুলো এমনভাবে লেখা হয় যেন যে কোন উৎসাহী শিক্ষিত মানুষ তা হৃদয়ঙ্গম করতে পারে। বিখ্যাত বিজ্ঞান সাময়িকী নেচারের মত এর লেখাগুলো সংশ্লিষ্ট বিষয়ের বিশেষজ্ঞ দ্বারা পুঙ্খানুপুঙ্খরুপে যাচাই (Peer Review) করা হয় না। সাধারণ মানুষের কাছে বিষয়টি উপভোগ্য করে তোলাই এর মুখ্য উদ্দেশ্য। বর্তমানে সায়েন্টিফিক আমেরিকানের সার্কুলেশন যুক্তরাষ্ট্রে ৫,৫৫,০০০ এবং সারা বিশ্বে ৯০,০০০ (ডিসেম্বর, ২০০৫)।

ইতিহাস
প্রকাশক ও আবিষ্কারক রাফাস এম. পোর্টার ১৮৪৫ সালে সাইন্টিফিক আমেরিকান প্রতিষ্ঠা করেন। সে সময় এটি একটি চারপাতার সাপ্তাহিক পত্রিকা ছিল। প্রথম দিকে মূলত যুক্তরাষ্ট্রের পেটেন্ট অফিসে কি ঘটছে সে বিষয়গুলি এই পত্রিকায় স্থান পেত। এছাড়াও অবিরাম গতির যন্ত্র সহ অন্যান্য আরো যন্ত্র আবিষ্কারের উপর প্রচুর লেখা পত্রিকাটিতে স্থান পেত। প্রথম প্রকাশের মাত্র দশ মাস পর আলফ্রেড এলি বিচ এবং ওর্সোন ডেসাইক্স মান এর নিকট পত্রিকাটি বিক্রি হয়ে যায়। দ্বিতীয় বিশ্বযুদ্ধ চলাকালীন পত্রিকাটির বিক্রি খুব কমে যায়। ১৯৪৮ সালে, তিনজন অংশীদার মিলে একটি নতুন বিজ্ঞান বিষয়ক পত্রিকা বের করার পরিকল্পনা করেন, যার নাম ঠিক করেন— ‘দ্যা সায়েন্স’। পরিকল্পনার অংশ হিসাবে তারা সায়েন্টিফিক আমেরিকার সকল সম্পত্তি কিনে নেন এবং নতুন পত্রিকায় এর ডিজাইন ও মনোগ্রাম ব্যবহার শুরু করেন। এই তিনজন অংশীদার (Gerard Piel, Dennis Flanagan, এবং Donald H. Miller, Jr.) কার্যত একটি নতুন পত্রিকার প্রকাশনা শুরু করেছিলেন।

সম্পাদকগণ
 রুফাস পোর্টার (১৭৯২-১৮৮৪) ১৮৪৫ থেকে ১৮৪৭ সাল পর্যন্ত।
 অরসন দেশাইক্স মুন (১৮৪৪-১৯০৭) 
 চার্লস অ্যালেন মুন (১৮৫৯-১৯২৪) ১৯০৭ থেকে ১৯২৪ সাল পর্যন্ত 
 দ্বিতীয় অরসন দেশাই মুন (১৮৩৩-১৯৫৮) ১৯২৪ থেকে ১৯৪৭ সাল পর্যন্ত
 জোনাথন পিয়েল, ১৯৮৪ থেকে ১৯৯৪ সাল পর্যন্ত।
 জন রেনি, ১৯৯৪ থেকে ২০০৯ সাল পর্যন্ত।
 মারিয়েট ডি ক্রিস্টিনা, ২০০৯ থেকে ২০১৯ পর্যন্ত।
 লরা হেলমুথ, ২০২০ থেকে ২০২৪ পর্যন্ত

সায়েন্টিফিক আমেরিকান ৫০ পুরস্কার
সায়েন্টিফিক আমেরিকান ৫০ পুরস্কার ২০০২ সালে শুরু হয়েছিল যাতে ম্যাগাজিনের আগের বছরের বিজ্ঞান ও প্রযুক্তিতে অবদানের স্বীকৃতি প্রদান করা যায়। ম্যাগাজিনের ৫০টি পুরস্কার অনেক ক্যাটাগরিতে প্রদান করা হয়, যার মধ্যে কৃষি, যোগাযোগ, প্রতিরক্ষা, পরিবেশ এবং চিকিৎসা নির্ণয় অন্তর্ভুক্ত। প্রতিটি বছরের বিজয়ীদের সম্পূর্ণ তালিকা ম্যাগাজিনের ডিসেম্বর সংখ্যায় এবং ম্যাগাজিনের ওয়েবসাইটে প্রদর্শিত হয়।

ওয়েবসাইট
১৯৯৬ সালের মার্চ মাসে সায়েন্টিফিক আমেরিকান তাদের নিজস্ব ওয়েবসাইট চালু করে, যেখানে বর্তমান এবং পূর্ববর্তী সংখ্যার প্রবন্ধ, শুধুমাত্র অনলাইন বৈশিষ্ট্য, দৈনিক সংবাদ, বিশেষ প্রতিবেদন এবং সাধারণ জ্ঞান সহ অন্যান্য বিষয় অন্তর্ভুক্ত ছিল। ওয়েবসাইটটি ২০১৯ সালের এপ্রিল মাসে একটি পেওয়াল প্রবর্তন করে, যা পাঠকদের প্রতিমাসে কিছু নিবন্ধ বিনামূল্যে দেখতে দেয়।

কলাম
উল্লেখযোগ্য বৈশিষ্ট্য অন্তর্ভুক্ত করেছে:
 মার্টিন গার্ডনার গাণিতিক গেমস কলাম
 ডগলাস হফস্ট্যাডার মেটাম্যাজিকাল থিমাস
 অপেশাদার বিজ্ঞানী কলাম
 এ. কে. ডিউডনি কম্পিউটার রিক্রিয়েশনস কলাম
 মাইকেল শেরমার সংশয়ী কলাম
 জেমস বার্ক সংযোগসংযোগসমূহ

টেলিভিশন
১৯৯০ থেকে ২০০৫ সাল পর্যন্ত সায়েন্টিফিক আমেরিকান পিবিএসে "সায়েন্টিফিক আমেরিকান ফ্রন্টিয়ার্স" নামে একটি টেলিভিশন প্রোগ্রাম তৈরি করেছিল, যার হোস্ট ছিলেন উডি ফ্লাওয়ার্স এবং অ্যালান আলডা।

তথ্যসূত্র

বহিঃসংযোগ 
 অনলাইন সংস্করণ - বর্তমান ইস্যুর নিবন্ধগুলো বিনামূল্যে পড়া যায়।
 অনলাইন আর্কাইভ ১৯৯৩ সাল থেকে বর্তমান পর্যন্ত ইস্যুগুলো বিনামূল্য পড়া যায়না।
 আর্কাইভ সম্বন্ধনীয় তথ্য
 অনলাইন আর্কাইভ ১৮৪৬ থেকে ১৮৬৯ পর্যন্ত ইস্যুগুলোর সংগ্রহ।

১৮৪৫-এ প্রকাশিত
বিজ্ঞান ও প্রযুক্তি ম্যাগাজিন
মার্কিন সাময়িকী
মাসিক গবেষণা পত্রিকা
বিজ্ঞান বিষয়ক প্রকাশনা
নিউ ইয়র্ক সিটির ম্যাগাজিন
মার্কিন যুক্তরাষ্ট্রের মাসিক ম্যাগাজিন